hu es hu en hu hu hu hu hu hu hu hu hu hu hu hu hu hbs_lat en pt pl tr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de hu hu hu hu hu hu hu en
A fejtetű jelenlétét legtöbbször akkor vesszük észre, amikor a gyerek már feltűnően vakargatja a fejét. A felismerést követően sok szülő nem érti, hogy az ő ápolt, gondozott hajú gyermekénél hogyan fordulhatott elő a fejtetvek megjelenése. Szégyenkeznünk azonban nem kell, hiszen a fejtetvesség kellemetlen dolog, de önmagában az egészségre nem veszélyes. Jó, ha tudjuk, a fejtetvek előfordulása elsősorban gyerekközösségekben (óvodák, iskolák) gyakori, a sűrű fejvizsgálások és a rendszeres hajmosás ellenére is.
Mit kell tudnunk a fejtetvekről?
A fejtetű kizárólag az emberen él. Fejről fejre akkor terjed, amikor a hajunk, még ha rövid időre is, egymáshoz ér. A fejtetű nem tud repülni, vagy ugrani, de 6 lábával makacsul kapaszkodik a hajon. 2-3 óránként szív vért a fejbőrből, ez okozza a kellemetlen, viszkető érzést. Ha a fejtetűt eltávolítjuk a fejről, akkor 24 órán belül elpusztul. A fejtetű barna színű, fejlődése során körülbelül 0,5 mm-től a 3 mm-es nagyságig nő meg. A kifejlett tetvek naponta 5-9 petét raknak. A barna színű, fejlődésben lévő tetűlárvákat tartalmazó peték szorosan tapadnak a haj meleg fejbőrhöz közeli részéhez. A tetűlárvák körülbelül 7-9 nap után kelnek ki.
Hogyan ismerhetjük fel a tetűfertőzést?
A fejtetveket csak a hajzat aprólékos átkutatásával találhatjuk meg. Nem könnyű őket észrevenni, mivel képesek felvenni a környezet (hajszálak) színét. Egyszerűbb, ha speciális tetűfésűvel fésüljük át a hajat. A hajszálak fejbőrhöz közeli felén láthatunk barna színű petéket, amelyek élő, még fejlődésben lévő lárvákat tartalmaznak. A fehér színű, már üres peték (serkék), amelyekből a tetűlárvák már kikeltek, továbbra is a hajszálakhoz tapadnak. Eltávolításukhoz a haj hosszanti irányú átfésülése szükséges.
Hogyan kezeljük a tetűfertőzést?
A fejtetvek egyre ellenállóbbá válnak az egyféle összetevőt tartalmazó készítményekkel szemben. Azonban a többféle, természetes összetevőt tartalmazó szerekkel szemben sokkal kevésbé alakul ki rezisztencia.
Fontos tudni, hogy a teljes tetűirtáshoz legalább két alkalommal kell kezelni a hajat, bármilyen készítményt is használunk. Ennek az oka az, hogy a fejlődő lárvákat tartalmazó peték burka igen ellenálló, így nehezen jutnak át rajta hatóanyagok. Ezek a kezelést „túlélő” lárvák miután kikeltek, a második kezelés során pusztulnak el. Mivel a petékből általában 9 nap elteltével kelnek ki a fejtetvek, ezért célszerű a második kezelést 10 nap elteltével elvégezni. A sampon bőrgyógyászatilag tesztelt, ápolja és kíméli a fejbőrt. Hatása tudományosan igazolt, gyors és egyszerű használatot tesz lehetővé.
Néhány tény a fejtetvességgel kapcsolatban:
• Bárki elkaphatja a fejtetvességet, függetlenül a haj hosszától és annak ápoltsági fokától.
• Az egyszerű sampon rendszeres használata nem jelent biztosítékot a fejtetvek távol tartására.
• A fejtetveket és petéket nem lehet egyszerűen kifésülni, csak speciális tetűfésűvel.
• A fehér színű serkékből már kikeltek a tetvek, így csak ezek eltávolítása nem elég a tetvetlenítéshez.
• A fejtetvek előfordulása nem csak a téli hűvös időszakban jellemző, ezek az apró élősködők nem várt vendégek lehetnek a teljes év során.
Cím: Budapest XX. kerület
Nyáry Pál utca 101.
Internetes és telefonos rendelés feltételei
© 2016 All rights reserved. - sitebuild and design by netDesign